Qirg‘izistonda o‘tgan bir sutka ichida 17 kishi koronavirus va pnevmoniyadan vafot etdi, Qozog‘istonda esa yana 1472 kishida COVID-19 aniqlandi

Qozog‘istonda o‘tgan bir sutka ichida yana 644 kishida koronavirus aniqlandi, shuningdek, 828 kishida kasallikning belgisiz holati qayd etilgan. Umumiy hisobda bir sutka davomida COVID-19 qayd etilgan bemorlar soni 1472 kishini tashkil etgan, deb xabar beradi Tengrinews.

Koronavirusga chalinish bo‘yicha yangi holatlar quyidagi hududlarda aniqlangan (umumiy/belgisiz):
Butun mamlakat bo‘ylab koronavirusga chalinganlar soni 87 664 kishiga yetgan. Hozirga qadar 57 815 kishi sog‘aygan. Rasmiy statistikada vafot etganlar soni 793 kishini tashkil etmoqda.
 Qosim-Jo‘mart To‘qayev Qozog‘istonda karantin cheklovlarini yana 2 haftaga uzaytirish bo‘yicha topshiriq berdi
Qirg‘izistonda 30-iyul holatiga ko‘ra, koronavirus va shifoxonadan tashqarida yuqtirilgan pnevmoniya bilan kasallanish bo‘yicha yana 631 ta holat qayd etildi, deb xabar beradi Kloop.
Koronavirusga chalingan yangi kasallarning 118 nafari Bishkek shahri hisobiga to‘g‘ri kelmoqda. Shuningdek, quyidagi hududlarda ham koronavirus bilan kasallanish bo‘yicha yangi holatlar qayd etilgan:
Mamlakatda pandemiya boshlanganidan buyon COVID-19 va kasalxonadan tashqarida yuqtirilgan pnevmoniyaga chalinganlarning umumiy soni 35 143 kishiga yetgan. Koronavirus va pnevmoniya bilan kasallanganlarga oid statistika umumiylashtirilgach, ularning soni ortib ketgan.
Bundan tashqari, Sog‘liqni saqlash vazirligi tomonidan o‘tgan bir sutka ichida 17 kishi koronavirus va pnevmoniyadan vafot etgani qayd qilingan. Respublikada pandemiya boshlanganidan buyon vafot etganlar soni 1364 kishiga yetdi. Hozirga qadar 24 474 nafar bemor sog‘aygan.
Jons Hopkins universiteti ma’lumotlariga ko‘ra, Afg‘onistonda koronavirus bilan kasallanganlar soni 36 471 kishiga yetgan.
Butun mamlakat bo‘ylab koronavirusdan hozirga qadar 25 389 bemor tuzaldi. Umumiy hisobda 1271 kishi kasallik oqibatida vafot etgan.
 BMT koronavirusga qarshi kurashda kambag‘al davlatlarga yordam ko‘rsatish rejasi uchun 10 mlrd dollar so‘ramoqda
Tojikistonda koronavirus bilan kasallanganlar soni 7329 kishiga yetdi, deb xabar beradi “RIA Novosti”.
Mamlakat Sog‘liqni saqlash vazirligining ma’lumotlariga ko‘ra, respublikada o‘tgan sutka davomida yana 44 kishida koronavirus aniqlangan.
Mamlakatda o‘tgan bir sutka ichida 38 kishiga shifoxonadan javob berilgan. Tojikistonda hozirga qadar 60 kishi COVID-19 qurboniga aylangan, 6103 bemor (83,3 foiz) sog‘aygan.
 Toshkentda tashkil qilingan COVID-19 bemorlarini taqsimlash markazlari kuch tuzilmalariga biriktirildi
O‘zbekistonda 30-iyul soat 10:00 holatiga ko‘ra koronavirus infeksiyasi qayd etilganlar 22 872 nafarga yetdi. Ayni paytda mamlakatda 12 937 nafar koronavirus infeksiyasiga chalingan fuqaro (57 foiz) sog‘aygan. Sog‘liqni saqlash vazirligi hisobiga ko‘ra, mamlakatda koronavirus oqibatida vafot etganlar soni 132 kishiga yetgan.